**Pokyny k prevádzke a vnútornému režimu Základnej školy s materskou školou Komenského 428/43, Ráztočno platné do konca školského roka 2020-2021**

***Organizácia vnútorného režimu dňa***

* Prevádzka základnej školy začína **od 07:40h do13:15h.**
* **Príchod** žiakov do základnej školy je **od** **07:00h do 07:40h.**
* **Odchod** žiakov zo základnej školy je **od 11:15h do 13:20h.**
* **Obed** sa vydáva pre žiakov základnej školy **od 11:15h do 13:00h.**
* V triedach sa striedajú viacerípedagogickí zamestnanci**.**

***Organizácia výchovno-vzdelávacieho procesu základnej školy***

|  |  |
| --- | --- |
| Čas | Činnosti |
| 07:00h-07:40h | Príchod žiakov do školy |
| 07:40h-13:15h | Výchovno-vzdelávací proces |
| 08:30h, 11:00h, 13:30h | Hygiena |
| 11:15h-16:00h | Činnosť ŠKD |

***Prevádzka a vnútorný režim základnej školy na školský rok 2020/2021***

**Riaditeľka školy**:

* Vydá pokyn upravujúci podmienky základnej školy a školského klubu detí.
* Zabezpečí v súčinnosti so zriaďovateľom plynulú prevádzku základnej školy a školského klubu detí.
* Zabezpečí pri prvom nástupe do práce pre zamestnancov [Zdravotný dotazník a vyhlásenie zamestnanca pred začiatkom nového šk. roka 2020/2021 (DOC)](https://ucimenadialku.sk/user/pages/02.usmernenia/01.otvorenie-skolskeho-roka-2020-2021/zakladne-skoly-a-skolske-zariadenia/Priloha-1-Dotaznik-a-vyhlasenie-zamestnanca.docx) a po každom prerušení dochádzky v trvaní viac ako 3 dni písomné vyhlásenie o tom, že zamestnanec neprejavuje príznaky prenosného ochorenia a nemá nariadené karanténne opatrenie: [Zdravotný dotazník pre zamestnancov pred opätovným nástupom do zamestnania (DOCX)](https://ucimenadialku.sk/user/pages/02.usmernenia/01.otvorenie-skolskeho-roka-2020-2021/zakladne-skoly-a-skolske-zariadenia/Priloha-1-a-Zdravotny-dotaznik-pre-zamestnancov.docx).
* Zriadi ranný filter pri vstupe do základnej školy.
* V prípade, že u žiaka alebo zamestnanca bude podozrenie alebo potvrdené ochorenie na COVID-19, postupuje podľa usmernení ÚVZ SR a MŠVVaŠ SR – oranžová a červená fáza.

**Zákonný zástupca**:

* **Zodpovedá** za dodržiavanie hygienicko–epidemiologických opatrení pri príchode žiaka do základnej školy a pri odchode žiaka zo základnej školy, resp. školského klubu detí (nosenie rúšok, dodržiavanie odstupov, dezinfekcia rúk v zmysle aktuálnych opatrení ÚVZ SR).
* **Zabezpečí** pre svoje dieťa každý deň dve rúška (jedno náhradné, musí mať pri sebe v prípade potreby) a papierové jednorazové vreckovky.
* **Dodržiava** pokyny riaditeľky základnej školy, ktoré upravujú podmienky základnej školy a školského klubu detí na obdobie školského roka 2020/2021.
* **Predkladá** pri prvom nástupe žiaka do základnej školy [Zdravotný dotazník a vyhlásenie zákonného zástupcu dieťaťa pred začiatkom nového šk. roka 2020/2021 (DOC)](https://ucimenadialku.sk/user/pages/02.usmernenia/01.otvorenie-skolskeho-roka-2020-2021/zakladne-skoly-a-skolske-zariadenia/Priloha-3-Zdravotny-dotaznik-dieta.docx) a po každom prerušení dochádzky žiaka v trvaní viac ako 3 dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie: Vyhlásenie zákonného zástupcu o bezinfekčnosti DOC
* **Prvý deň školského roka** je vstup do budovy školy povolený len rodičom žiakov 1. ročníka. Na základe usmernenia MŠVVaŠ SR sa odporúča, aby prvákov sprevádzal len jeden rodič, avšak pokiaľ prídu obaja rodičia, vstup do školy im bude umožnený. Ostatným rodičom je vstup do budovy zakázaný. Rodičia prvákov musia mať nasadené rúška alebo ich alternatívu, pri vstupe do budovy sú povinní dezinfikovať si ruky.
* V prípade, že u žiaka je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľku školy. Povinnosťou zákonného zástupcu je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo príslušným regionálnym hygienikom.
* Bezodkladne si vyzdvihne svoje dieťa, ak ho bude škola kontaktovať ohľadom vykazovania niektorých z možných príznakov COVID-19 a telefonicky kontaktuje všeobecného lekára, nie RÚVZ.

**Žiak**:

* Pri ceste do školy sa riadi aktuálnymi opatreniami ÚVZ SR a pokynmi RÚVZ.
* Pri vstupe do školy budú každému žiakovi vydezinfikované ruky povereným pracovníkom školy.
* Žiak si v šatni do skrinky odloží rezervné rúško (pre prípad znečistenia svojho používaného rúška).
* V čase od 02.09.2020 do 14.09.2020 je používanie rúšok v interných priestoroch školy, aj v priestoroch, v ktorých prebieha výchovno-vzdelávací proces, pre žiakov 2. stupňa povinné. Pre žiakov 1. stupňa sú rúška odporúčané. Od 16.09.2020 platia pre nosenie rúšok pravidlá pre jednotlivé fázy (zelená, oranžová, červená).
* Po použití toalety si žiak umyje ruky pripraveným mydlom z dávkovača a osuší papierovým obrúskom.
* V každej triede sú umiestnené: dezinfekčný prostriedok, mydlo a papierové obrúsky.
* Dodržiava hygienické pravidlá pri kašľaní a kýchaní.
* Ak žiak v priebehu dňa vykazuje niektorý z možných príznakov COVID-19, bezodkladne si nasadí rúško a umiestni sa do samostatnej izolačnej miestnosti – miestnosť vedľa miestnosti ekonómky. Budú sa kontaktovať zákonní zástupcovia, ktorí si žiaka bezodkladne vyzdvihnú.

**Zamestnanci školy:**

* V čase od 02.09.2020 do 14.09.2020 je používanie rúšok v interiéri školy pre pedagogických a nepedagogických zamestnancov povinné. Od 16.09.2020 platia pre nosenie rúšok pravidlá pre jednotlivé fázy (zelená, oranžová, červená).
* Plnia si svoje pracovné povinnosti osobne na pracovisku podľa pracovnej zmluvy a pracovnej náplne.
* Ak niektorý zo zamestnancov zo subjektívnych dôvodov (obava z nákazy, nepodložená klinickými príznakmi) odmieta vykonávať pracovnú činnosť osobne na pracovisku, zamestnávateľ môže:
  + sa dohodnúť so zamestnancom na čerpaní dovolenky (§ 111 ods. 1 Zákonníka práce) alebo
  + ospravedlniť neprítomnosť zamestnanca na pracovisku bez náhrady mzdy (tzv. prekážky na strane zamestnanca) podľa § 141 ods. 3 písm. c) Zákonníka práce.
* Ak sa u zamestnanca objavia príznaky nákazy COVID-19 pred odchodom do práce, telefonicky informuje o tom riaditeľku školy a svojho všeobecného lekára.
* Ak sa u zamestnanca objavia príznaky nákazy COVID-19 v priebehu jeho pracovného dňa, bezodkladne informuje o tom riaditeľku školy, opustí školu v najkratšom možnom čase s použitím rúška a telefonicky kontaktuje svojho všeobecného lekára. Škola postupuje podľa pokynov oranžovej fázy.
* Ak sa u žiaka objavia príznaky nákazy COVID-19, umiestnia ho do izolačnej miestnosti a budú o tom informovať riaditeľku školy a telefonicky jeho zákonných zástupcov.

**Organizácia vzdelávania v triedach a školskom klube detí**:

* 02.09.2020 – otvorenie školského roka, poskytnutie základných informácií, žiaci zo školy odídu do 09:30h.
* 03.09.2020 – poskytnutie základných informácií, rozdávanie učebníc a žiackych knižiek, čítanie školského poriadku, kontrola dodržiavania hygienicko-epidemiologických pravidiel a odporúčaní, triednické práce.
* 04.09.2020 – teoretická časť prierezovej témy Ochrana života a zdravia a Didaktických hier. 1. st. sa vyučuje 4 hodiny, 2. st. sa vyučuje 5 hodín.
* Od 07.09.2020 – vyučovanie podľa rozvrhu hodín s dodržiavaním pokynov a pravidiel ÚVZ SR a MŠVVaŠ SR.
* Školský klub detí bude pre žiakov otvorený od 03.09.2020 v čase od 11:15h do 16:00h. Prihlášku do školského klubu detí je možné vziať si u pani vychovávateľky: [Žiadosť o prijatie dieťaťa do školského klubu detí](Žiadosť%20o%20prijatie%20dieťaťa%20do%20ŠKD-ZŠ%20Ráztočno.docx)
* Počas celého dňa je potrebné dodržiavať princíp ROR – Rúško, Odstup, Ruky.
* V závislosti od poveternostných podmienok sa prevažná väčšina aktivít so žiakmi organizuje v exteriéri, t.j. vo vonkajšom v areáli základnej školy.
* Počas výchovno-vzdelávacieho procesu sa budú striedať miestnosti minimálne, vo vyučovaní sa v nutných prípadoch budú spájať len skupiny žiakov tých istých tried (2. a 3. roč., 5. a 6. roč., 7. a 8. roč.).
* Na vyučovanie telesnej a športovej výchovy sa do 20.09.2020 nevyužívajú priestory telocvične, ale podľa poveternostných podmienok vonkajší areál školy a triedy.

***Podmienky na zaistenie bezpečnosti a ochrany zdravia žiakov a zamestnancov***

**Všeobecné:**

* Príchod do školy od 07:00h do 07:40h.
* Pedagogickí zamestnanci zabezpečia rozostupy medzi žiakmi podľa zváženia a možností pri každej činnosti.
* Školský dvor sa využíva na pobyt vonku a telesno-pohybové aktivity, po skupinách, s dodržaním odstupov.
* Toalety sú vybavené mydlom v dávkovači a jednorázovými papierovými obrúskami pre bezpečné osušenie rúk. Každý žiak i zamestnanec si po použití toalety umyje ruky bežným spôsobom, ktorý je v súlade s aktuálnymi hygienicko–epidemiologickými nariadeniami. Je potrebné dbať na to, aby si žiaci osvojili návyk umývať si ruky efektívnym spôsobom, ktorý zamedzuje prenos nákazy.
* Pri každom vstupe do budovy je každá osoba povinná nosiť rúško, vydezinfikovať si ruky a dodržiavať odstup od iných osôb .
* Základná škola, v spolupráci so zriaďovateľom, zabezpečí vykonávanie ranného zdravotného filtra.
* Ranný zdravotný filter sa vykonáva podľa štandardných pravidiel, prípadné meranie telesnej teploty žiakom v rámci ranného filtra sa odporúča iba podľa potreby.
* Rukavice pre bežné činnosti nie sú nutné, sú potrebné pri príprave a výdaji jedla, likvidácii odpadu, dezinfekcií a pod.
* V miestnostiach, kde sa zdržujú žiaci i zamestnanci, je zabezpečené časté a intenzívne priame vetranie.
* Pre účely izolácie žiaka, u ktorého sa vyskytnú príznaky ochorenia COVID-19 a iného prenosného ochorenia, sa vyčlenila miestnosť vedľa miestnosti ekonómky.

**Hygiena a dezinfekcia*:***

* Upratovačky sa starajú o upratovanie a hygienu. Vstupujú do tried prevažne v čase, keď sú žiaci na pobyte vonku. Otvárajú a uzamykajú vchodové dvere a kontrolujú priestory školy. Cudzie osoby do budovy nevpúšťajú.
* Dopĺňajú dezinfekčné prostriedky, papierové obrúsky a mydlá v dávkovačoch. Hlásia ich nedostatok v dostatočnom
* Priestory miestností, v ktorých prebieha výchovno-vzdelávací proces a v ktorých sa zdržujú zamestnanci školy, sa upratujú a dezinfikujú dvakrát denne a podľa potreby aj opakovane.
* Osobitná pozornosť sa venuje upratovaniu a dezinfikovaniu dotykových plôch kľučiek, vypínačov, zábradlí a ich okolia, toaliet a spoločných priestorov – dezinfikujú sa trikrát denne.
* Smetné koše sú zabezpečené tak, že nie je nutný fyzický kontakt rúk s košom pri zahadzovaní odpadu.

**Stravovanie:**

* Štandardným spôsobom, pri zaistení nižšie uvedených pravidiel.
* Stravovať sa žiaci budú v školskej jedálni. Pred vstupom do jedálne dodržia odstupy a poverený zamestnanec školy im vydezinfikuje ruky.
* Žiaci do jedálne vchádzajú s rúškom. Na stoloch budú mať pripravené tácky s príborom zabaleným v servítke. Každý žiak si vezme tácku, dodrží odstupy podľa vyznačenia, pristúpi k okienku, kde mu pani kuchárka vydá obed. Poháre s vodou a misky s kompótom mu na tácku v rukaviciach podá poverený zamestnanec školy. Žiak si vezme tácku, sadne si na miesto, odkiaľ si vzal tácku, dá si dole rúško a naobeduje sa. Potom si nasadí rúško a odnesie tácku do odkladacieho okienka.
* Pri príprave jedál a pri vydávaní je nutné dodržiavať, zvýšenou mierou, bežné hygienické pravidlá.
* Stoly po každom stravovaní kuchárky dôkladne vydezinfikujú.
* Výdaj jedla je potrebné uskutočniť do troch hodín od jeho prípravy, inak môže dôjsť k jeho znehodnoteniu.
* Cudzí stravníci nemajú prístup do školskej jedálne, obed im bude vydávaný v obedároch na určenom mieste.
* Výdaj stravy: 11:00h – 11:30h – deti materskej školy

11:30h – 12:15h – žiaci 1. st. po skupinách

12:15h – 13:00h – žiaci 2. stupňa po skupinách

**Školník:**

* Otvára, zatvára a kontroluje vchodové dvere, cudzie osoby do budovy nevpúšťa.
* Dodržiava hygienicko-epidemiologické pokyny, minimalizuje kontakt so zamestnancami. Dezinfikuje a čistí okolie školy a pieskovisko.

**Ekonómka:**

* Vypomáha pri rannom filtri.

**Organizácia v triedach a školskom klube detí:**

* Pedagogickí zamestnanci dbajú o to, aby žiaci dodržiavali potrebné odstupy.
* Pedagogickí zamestnanci zabezpečujú časté a intenzívne vetranie.

**Organizácia pri pobyte vonku:**

* V exteriéri základnej školy žiaci rúška nosiť nemusia.
* Pobyt vonku sa zaraďuje v prípade priaznivého počasia jeden až dvakrát denne v čase upratovania a dezinfekcie po dohode s pani upratovačkami.
* Aktivity musia byť vopred premyslené a zamerané na edukačné, pohybové, relaxačné, športové, poznávacie aktivity.

**Organizácia vo vstupnej hale a v šatniach:**

* Za poriadok v šatniach zodpovedajú triedni učitelia.
* Za hygienu a čistotu vo vstupnej hale a v šatniach zodpovedajú upratovačky.
* Do šatne žiaci vchádzajú v odstupoch.

Tieto pokyny platia od 02.09.2020 do 14.09.2020.

Od 16.09.2020 platia pokyny pre jednotlivé fázy.

V Ráztočne 31.08.2020

Vypracovala: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Adriana Fedorová

riaditeľka školy